
PREDGOVOR 


Tijekom svog životnog zemaljskog putovanja 
često smo pogođeni žalošću. Uzrok su tomu različite 
nepogode i neugode koje nas snalaze: bolest, 
razočaranje, neuspjeh, nerazumijevanje, osamlje- 
nost, oskudica, nepravda, smrt drage nam osobe i 
mnoge druge stvari... 

Katkad nam se događa da nam duša i srce plaču od 
žalosti koju ne možemo nikom riječima iskazati. 
Kako je blagotvorno u tim trenucima imati nekoga na 
kog ćemo se osloniti, u kog ćemo naći podršku i razu- 
mijevanje, s kim ćemo jednostavno podijeliti svoju 
bol i tako je umanjiti. 

Mi kršćani se opskrbljeni vjerom možemo pouz- 
dano osloniti na svoju Nebesku Majku koja je za 
svog zemaljskog života iskusila pregorku žalost a 
sada se nalazi u nebeskoj radosti gdje više nema ni 
suza, ni boli, ni ikakve žalosti. No, ona naša predobra 
Majka suosjeća s nama i želi nam svojim moćnim za- 
govorom i zaštitom pomoći u našoj žalosti. 


Obratimo se dakle usrdno Gospi Žalosnoj, koju je 
pogodilo sedam teških žalosti, ali ih je pobijedila u 
snazi svog preslavnog Sina Isusa Krista, našeg Spasi- 
telja. Još se nije dogodilo da, tkogod se njoj u zago- 
vor utekao, nije bio okrijepljen u svojoj nevolji. 

Prisjetimo se sedam žalosti Blažene Djevice Ma- 
rije kako nam ih donosi evanđelje: Prva Marijina 
žalost bila je kad je ona s Josipom donijela Isusa u 
hram da ga prikaže Gospodinu, starac Šimun je uzeo 
na ruke dijete Isusa i rekao Mariji: “Gle! Ovaj je 
određen za propast i uskrsnuće mnogih u Izraelu, za 
znak kojemu će se protiviti. A tebi će samoj mač pro- 
bosti dušu..." (Lk 2,34-35). 

Druga joj je žalost bila bježanje s djetetom Isusom 
u Egipat. “Anđeo se Gospodnji ukaza Josipu u snu i 
reče mu: Ustani, uzmi dijete i njegovu majku, pa 
bježi u Egipat i budi ondje dok ti opet ne kažem, jer 
će Herod tražiti dijete da ga ubije" (Mt 2,13-14). 

Treća njezina žalost je bila kad je tražila Isusa, 
dvanaestogodišnjeg dječaka koji je zaostao u jeruza- 
lemskom hramu. Kad ga je nakon nestrpljiva traženja 
našla, rekla mu je: “Dijete moje, zašto nam to učini? 
Gle! Tvoj otac i ja s bolom smo te tražili" (Lk 2,48). 

Četvrta žalost Marijina očituje se na Isusovom 
križnom putu na kojem Isus susreće svoju Majku. 
Evanđelist Luka izvješćuje: “Za njim je išlo mnoštvo 
muškaraca i žena koje plakahu i naricahu za njim" 
(Lk 23,27). Među njima je bila i Marija, shrvana od 
boli gledajući svog nedužnog Sina osuđena da nosi 
teški križ. 

Peta Marijina žalost probadala je njezino srce na 
Kalvariji, pod križem na koji su joj razapeli Isusa 
Sina. “Kod Isusova križa stajale su njegova majka i 
sestra njegove majke, Marija Kleofina i Marija iz 
Magdale" (Iv 19,25). Tu je doista mač boli probadao 
njezinu dušu dok je promatrala Isusa u njegovim po- 
sljednjim trenucima i slušala njegove riječi. “Kad 
Isus opazi majku i blizu nje učenika kojega je osobito 
ljubio, reče majci svojoj: Ženo, evo ti sina! — Zatim 
reče učeniku: "Evo ti majke"! (Iv 19,26). 

Šestu Marijinu žalost pobudilo je skidanje Isuso- 
va tijela s križa i polaganje u krilo njegove majke. 
Marija je primila na ruke mrtvo tijelo svoga Sina i 
držala ga u svom naručju. Njezina bol postala je još 
gorčom. 


Sedmu Marijinu žalost izazvalo je polaganje Isu- 
sova tijela u grob. “Tada uzeše Isusovo tijelo te ga, 
prema židovskom običaju sahranjivanja, obaviše 
platnom s mirodijama. A na mjestu gdje je bio raza- 
pet bijaše vrt i u vrtu nov grob, u koji još nitko ne bi- 
jaše položen. Tu, dakle zbog židovske Priprave, kako 
grob bijaše blizu, položiše Isusa" (Iv 19,40-42). 

Posve se ispunilo proročanstvo starca Šimuna, da 
će mač boli probosti Marijinu dušu i srce. Probadanje 
Marijina srca je tajna ljubavi i boli koja je još uzviše- 
nija i još blistavija od osobite milosti stigma koja je 
pripala nekim svecima. Pod križem prima Marija u 
svom srcu, koje se otvara svijetu, nadnaravnu ljubav 
koja je toliko snažna, toliko žarka, toliko nježna i 
tako raširena diljem svijeta da može obuhvatiti bez 
iznimke sve one koje joj je Isus povjerio kao djecu, 
do granice zemlje i do svršetka vremena. 

Marija je, kako znamo iz vjere Crkve, pri završet- 
ku tijeka svog zemaljskog života slavno uznesena u 
nebesku slavu. Proslavljeni Krist je svoju majku na- 
gradio za sve njezine boli i patnje proslavom njezina 
tijela i duše i slavom nebeskom. S neba nas Marija 


naša majka prati, pomaže svojim zagovorom i zašti- 
tom. 

Ova knjižica koja sadrži molitve, litanije, himne u 
čast Žalosne Gospe zbližit će nas u našim nevoljama 
s Gospinim žalostima da bi nas pridigla, hrabrila na 
našem životnom putu i pobudila u nama nadu da će se 
i naše boli poput Marijinih preobraziti u slavu, sna- 
gom Krista Spasitelja i zagovorom njegove i naše 
Majke Marije. 

Stoga rado listajmo listove ove knjižice družeći se 
s Marijom žalosnom kroz devet dana, posebno uoči 
blagdana Žalosne Gospe (15. rujna), da se jednom na 
svršetku svog života pridružimo Mariji slavnoj i ra- 
dosnoj na nebesima. Kroz devet dana nastojmo svaki 
dan izmoliti u knjižici predloženu molitvu, himne i 
litanije, odjednom ili postupno preko dana. Ako se 
nađemo uz postaje Sedam Žalosti Blažene Djevice 
Marije, obavimo tu pobožnost idući od prve do sed- 
me postaje. 


POBOŽNOST - KROZ DEVET 
DANA 


Presveta Majko Božja, preslavna Kraljice neba i 
zemlje, Marijo! Ja, premda nedostojan i grješan, 
Tebe danas za Majku svoju preljubeću i Zaštitnicu 
nada sve vjemu izabirem i ištem, i sebe Ti zavjetu- 
jem; i vječnomu se služenju Tebi i svetoj ljubavi pre- 
ma Tebi sav posvećujem. 

Udostoj se, molim Te usrdno, za takva me primiti, 
da Te se tako mognem odvažiti kao svoju Majku za- 
zivati. Jer, premda sam toga nedostojan, mila neka Ti 
ipak bude oporučna volja Tvoga Raspetoga Sina a 
moga Spasitelja; on me na žrtveniku Križa umirući, 
preporučio Tebi za sina onim preslatkim riječima: 
Evo Ti sina. A Ti si tako, stojeći žalosna pod Križem, 
postala mojom Majkom. Neka, dakle, ne priječi moja 
nedostojnost da Te smijem s ljubavlju zazivati kao 
svoju Majku i da pun ufanja pohrlim u zaklon Tvoje 
majčinske zaštite. 

Od sada odlučujem i čvrsto namjeravam sinovski 
Te ljubiti, pobožno štovati i svim srcem častiti. Ti pak 
pokaži da si Mati,i daj da ja ustrajem biti Tvoj vjerni 
sin. Zapali me ognjem prave ljubavi prema Tebi. Daj 
da uživam Tvoju majčinsku blagost. Ravnaj mnome 
u svim mojim djelima. Budi mi na pomoć u svim mo- 
jim potrebama. Zaštiti me u svim pogiblima duše i ti- 
jela, poglavito mi u mojim smrtnim mukama pritekni 
u pomoć svojim svetim bolima. Slušaj i usliši me 
sada dok Te molim za onda, o blaga, o zdušna, o slat- 
ka Majko Marijo! Amen 

SPOMEN NA PRVU ŽALOST 


Tvojih Sedam žalosti, 

Sad Marijo, dok promišljam, 
S Tobom trpjet napore, 

S Tobom mrijeti željkujem. 
Ani starost uzdiše 

A bol obara Šimuna, 


Mač jer boli Srce Ti 
Gle, s kraja na kraj probada 


MOLITVA 


Prežalosna Djevice Marijo, koja si probodena 
mačem neizmjeme boli kada je Šimun prorekao 
trpljenje Tvoga Sina, izmoli mi, da zbog počinjenih 
grijeha i moje srce probode bol duboke i iskrene 
Zdravo Marijo, milosti puna ... 





II BIJEG U EGIPAT 


SPOMEN NA DRUGU ŽALOST 


Bježiš, Majko s djetetom 
Na ruci, dragim bremenom, 
I Sjaj toli sunčani 

Sad noću hoćeš sakriti. 
Utok ti je Egipat, 

Za tvoje zaklon ljubljene; 


Nilu sad na žalima, 
Gle, nestaješ u bolima. 


MOLITVA 


Prežalosna Majko Marijo, koja si zbog okrutnosti sil- 
nika Heroda s ljubljenim Isusom bježala u nepoznatu 
i tuđinsku zemlju Egipat, izmoli mi da ozbiljno po- 
pravim svoj život te da se klonim i da pobjegnem od 
svih grijeha. Amen. 

Zdravo Marijo, milosti puna ... 

SPOMEN NA TREĆU ŽALOST 


U stvarima Očevim 
Da Sinu bit je ne znajuć, 


Tni se dana vidjelo 
Gdje bl'jediš poput ljiljana. 


Zov Tvoj t'jesnim putima: 
Sine! — zrakom je jecao. 


Boli Tebi navala 
Reć ostalo ne davaše. 


MOLITVA 


Prežalosna Djevice Marijo, koja si s najvećim stra- 
hom i boli Sina što je bio ostao u Hramu tražila kao 
izgubljena, izmoli mi da ga i ja tražim s neprestanom 
brigom srca, pa da ga i sretno nađem i da zaslužim od 
Njega zadobiti svetu utjehu. Amen. 

Zdravo Marijo, milosti puna... 

SPOMEN NA ČETVRTU 
ŽALOST 


Nosi gredu drvenu 
Gle, Isus, bičem biju Ga. 


Majko, eto znamena 
kom potom će protivit se. 


Križ ON, jao dok nosi, 
sve t'jelo krv mu obl'jeva. 


Asrce Ti, Majko, sad 
potaplja se u bolima. 


MOLITVA 


Prežalosna Majko Marijo, koja si susrela svog ljub- 
ljenog Sina što se pod težinom Križa i obliven krvlju 
uspinjao na brdo Kalvariju, izmoli mi da radosno 
noseći križ poteškoća idem Njegovim stopama, te na 
posljetku po Njemu vječnu sreću steknem, Amen. 
Zdravo Marijo, milosti puna. .. 

ISUS NA KRIŽU 


SPOMEN NA PETU ŽALOST 


Kalvarija ljubavi 

i žalosti je vinograd. 

Gle t'jesci vinogradski, 
Gle čavli, kruna trnova. 
ISUS tu dok pribit je, 
Dok Križa t'jesak pritište, 
Ljubav bolju ranjena 
Mariji tišti srdašce. 


MOLITVA 


Prežalosna Majko Marijo, koja si, gledajući boli svo- 
ga Raspetoga Sina, pretrpjela najveće mučeništvo 
srca, izmoli mi da mi se po nepresušenoj i iskrenoj 
boli duše sav u srce usiječe Onaj koji je radi mene sav 
bio na križ pribit. Amen. 

Zdravo Marijo, milosti puna... 


21 





VI ISUSASKIDAJU S KRIŽA 


SPOMEN NA ŠESTU ŽALOST 


Marijo, dok st'jena je, 
bol osjetiv, raspuknuta, 


A dan ko noćca crna 
Tuži, srce Ti c'jepa se. 


Ude s drva skinute, 
No ude već bezživotne, 


Krilom nježno topliš Mu 
I r'jekom pereš žalosti. 


MOLITVA 


Prežalosna Majko Marjo, koja si od prevelike boli 
zapala u gotovo smrtnu muku primivši u majčino kri- 
lo predragoga svoga Isusa neizbrojivim mukama 
smrti predana, izmoli mi da ga i ja uvijek pobožno 
primam i da ga neugasivim žarom ljubavi mognem 
Zdravo Marijo, milosti puna... 





SPOMEN NA SEDMU ŽALOST 


Sinu dok pokopanom 
Kamen na grob navaljen je, 


Marijo od premnoge 
Boli —- život Ti zamire. 


Šapćeš tužnim šapatom 
Do spilje sjedeć pogrebne. 
Ječiš poput grlice, 

Plačeš poput golubice. 


MOLITVA 


Prežalosna Majko Marijo, koja si svoga preslatkoga 
Sina, oduzeta Tvomu pogledu i s tvog krila te u grob 
položena, suzama najdublje boli i plačem popratila: 
Izmoli mi, da se u sutrpnoj tuzi Tebi pobožno pri- 
družim na zemlji, te na koncu zavrijedim s Tobom se 
suradovati na nebu. Amen. 

Zdravo Marijo, milosti puna... 


PREPORUKA 


Majko, neka žalosti 

Tom svojom gorkosti 
Dobara nebeskih mi 

Svo slatkost dadnu osjetit. 
S Tobom muke trpjeti, 

S Tobom mrijeti želja mi, 
Sedam Tvojih žalosti 

Dok razmatram, oplakujem. 


LITANIJE 


Blažene Djevice Žalosne 
Gospodine, smiluj se! Kriste smiluj se! 
Gospodine, smiluj se! 

Kriste, čuj nas! Kriste, usliši nas! 
Oče nebeski, Bože, Smiluj nam se! 
Sine, Otkupitelja svijeta, Bože, 

Smiluj nam se! 
Duže sveti, Bože, Smiluj nam se! 


Sveto Trojstvo, jedan Bože, Smiluj nam se! 
Sveta Marijo, Moli za nas! 


Sveta Bogorodice, Moli za nas! 

Sveta Djevo djevica, 
Majko Raspetoga Kralja, 
Majko prežalosna, 
Majko prestrpljiva, 
Kraljice mučenika, 
Žrtvo ljubavi, 
Ogledalo strpljivosti, 
Utjeho žalosnih, 
Utočište grješnika, 
Nado siromašnih, 
Utvrdo nemoćnih, 

Moli za nas! 


Moli za nas! 


Moli za nas! 


Moli za nas! 


Moli za nas! 


Moli za nas! 


Moli za nas! 


Moli za nas! 


Moli za nas! 


Moli za nas! 


Moli za nas! 


Moli za nas! 


Spasiteljice posrmulih, Moli za nas! 


Marijo, more boli neizmjerne, 
Moli za nas! 


Stručku gorka pelina, Moli za nas! 


Ružo od Kristove Krvi grimizna, 
Moli za nas! 


Ljiljane sred tja nevolja, — Moli za nas! 
Marijo, golubice prežalosna, Moli za nas! 
Marijo, grlice tužeća, Moli za nas! 


Marijo, po proročanstvu Šimunovu 
mačem boli probodena, Moli za nas! 
Marijo, sa Sinom bježati 

u Egipat prisiljena Moli za nas! 
Marijo, koja si tri dana 

izgubljena Sina hoteć tražila, Moli za nas! 


Marijo, koja si, čuvši da Ti sina 
Židovi uhitiše, prežalosno uzdisala, 
Moli za nas! 


Marijo, koja si se, saznavši da Ti 
Sina bičuju, kao mrtva srušila, 
Moli za nas! 


Marijo, koja si, susrevši Sina 
pod teretom križa, svijest 
izgubila Moli za nas! 
Marijo, koja si pokraj Isusova 
križa u dubokoj boli stajala, Moli za nas! 
Marijo, koja si Isusa Žuči i 
octom pojiti vidjela, Moli za nas! 
Marijo, koja si gdje se na Sina 
Ti pogrdama i psovkama 
nabacuju slušala, Moli za nas! 
Marijo, koja si mrtvu Sinu 
kopljem bok probadati vidjela, 

Moli za nas! 

Marijo, koja si Sina s križa 

skinuta u prežalosno si krilo 

primila, Moli za nas! 
Marijo, koja si s najdubljom 

boli i plačem pokop svoga Sina 

pratila, Moli za nas! 
Marijo, koja si u duši svojoj 

dionicom Kristovih muka 

postala, Moli za nas! 


Marijo, srcem i dušom s 
Kristom na križ suraspeta, Moli za nas! 


Marijo, koja si na spas svijeta 


više nego li na muke Sina svoga 

gledala, Moli za nas! 
Marijo, koja si svojim 

sutrpljenjem u otkupljenju 

svijeta sudjelovala, Moli za nas! 

Marijo, od Krista na križu nama 

za Majku preporučena, Moli za nas! 
Marijo, svijetu za 

Zaštitnicu i Zagovarateljicu 

namijenjena, Moli za nas! 


Marijo, štićenika svojih 


preslatka utjeho, Moli za nas! 

Od svakog grijeha, Oslobodi nas Djevice 
žalosna! 

Od zle smrti, Oslobodi nas Djevice 
žalosna! 

Od vječne kazne, Oslobodi nas Djevice 
žalosna! 

Po svome sutrpljenju, Oslobodi nas Djevice 
žalosna! 


Po maču boli, koji Ti dušu — Oslobodi nas Djevice 
probode, žalosna! 

Po ranama, mukama i smrti "Oslobodi nas Djevice 
Sina svoga ljubljenoga, žalosna! 


Po preblagome osjećaju Oslobodi nas Djevice 


svoga milosrđa, Žalosna! 

O blaga, o mila, o slatka 

Djevice Marijo, Zagovaraj nas! 

Jaganjče Božji, koji oduzimaš 

grijehe svijeta, Oprosti nam, Gospodine! 
Jaganjče Božji, koji oduzimaš 

grijehe svijeta, Usliši nas, Gospodine! 


Jaganjče Božji koji oduzimaš grijehe svijeta, 
Smiluj nam se! 


Kriste, čuj nas! Kriste, usliši nas! 
Gospodine, smiluj se! Kriste smiluj se! 
Gospodine, smiluj se! 

Oče naš, Zdravo Marijo ... 

- U svakoj nevolji i tjeskobi našoj 
- Priteci nam upomoć, Preblaga Djevice 


Marijo, Majko Kristova! 


Pomolimo se! 


Svemogući i milosrdni Bože, ponizno Te molimo, da 
mi koji u molitvama spominjemo sutrpljenje i proba- 
danje preslatke duše Blažene Djevice Marije, po nje- 
zinu preblagome zagovoru i po zaslugama smrti 
Tvoga ljubljenoga Sina, postignemo dar svete smrti i 
nagradu vječnog blaženstva. Po istom Gospodinu na- 


PLAČ BLAŽENE 
DJEVICE MARIJE 


Stala plačuć tužna Mati, 
Gledala je kako pati 
Sin joj na križ uzdignut. 


Dušom njenom razboljenom, 
Rastuženom, ražaljenom, 
Prolazio mač je ljut. 


O, koliko ucviljena, 
Bješe ona uzvišena, 
Majka Sina jedinog! 


Bol bolova sve to ljući, 
Blaga Mati gledajući, 
Muke slavnog Čeda svog. 
Koji čovjek ne bi plako, 
Majku Božju videć tako, 
U tjeskobi tolikoj? 

Tko protužit neće s Čistom, 
Kada vidi gdje za Kristom, 
Razdire se srce njoj? 


Zarad grijeha svoga puka, 
Gleda njega usred muka 
I gdje bičem bijen bi. 


Gleda svoga milog Sina, 
Ostavljenog sred gorčina, 
Gdje se s dušom podijeli. 


Daj mi stoga blaga Mati, 
Bol tu gorku osjećati, 
Daj da s Tobom procvilim. 


Neka ljubav srca moga, 
Gori sveđ za Krista Boga, 
Da mu u svem omilim. 


Rane drage, Majko sveta, 
Spasa za me razapeta, 
Tisni usred srca mog. 


Neka dođu i na mene, 


Patnje za me podnesene, 
Sina Tvoga ranjenog. 


Daj mi s Tobom suze livat, 
Raspetoga oplakivat, 
Dok na svijetu budem ja. 


U Tvom društvu uz križ stati, 
S Tobom jade jadovati, 
želja mi je jedina. 


Kruno djeva, Djevo divna, 
Budi meni milostivna, 
Daj mi s Tobom dijelit plač. 


Daj mi nosit po sve dane, 
Isusovu smrt i rane, 
Osjećati muke mač. 


Neka rane izrane me, 


Neka svega opoje me, 
Sina Tvoga križ i krv. 

Ti na sudu za me zbori, 
Djevo sveta, da ne mori, 
Pakleni me vječni crv. 


Kada dođu smrtni časi, 
Kriste Bože, nek me spasi 
Majke tvoje zagovor 


Kad mi zemlja tijelo primi, 
Dušu onda uzmi Ti mi, 
U nebeski blažen dvor. Arnen 


- Moli za nas, Djevice prežalosna 
- Da dostojni budemo obećanja Kristovih. 


Pomolimo se! 


Bože, kod čije je muke, prema Šimunovu pro- 
ročanstvu, mač boli probo preslatku dušu slavne Dje- 
vice i Majke Marije, podaj nam milostivo, da mi koji 
se sa štovanjem sjećamo da je ona trpjela i bila probo- 
dena za nas, po slavnim zaslugama i molitvama svih 

svetaca koji su vjerno stajali pod križem, zadobijemo 
sretni učinak Tvoje muke. Koji živiš i kraljuješ s Bo- 
gom Ocem, u jedinstvu Duha Svetoga, Bog, po sve 
vijeke vjekova. Amen. 

